PSH เล็งเปิด “พลัมคอนโด แจ้งวัฒนะ สเตชั่น” เฟสใหม่ 1 เม.ย.นี้
PSH เล็งเปิด "พลัมคอนโด แจ้งวัฒนะ สเตชั่น" เฟสใหม่ ในวันที่ 1 เม.ย.60 หลัง 2 เฟสแรกทำยอดขายได้แล้วเกือบ 100%
24 มี.ค. 2560

นายปิยะ ประยงค์ ประธานเจ้าหน้าที่บริหาร กลุ่มธุรกิจพฤกษา เรียลเอสเตท บริษัท พฤกษา เรียลเอสเตท จำกัด (มหาชน) ในกลุ่ม บริษัท พฤกษา โฮลดิ้ง จำกัด (มหาชน) หรือ PSH เปิดเผยว่า บริษัทเตรียมเปิดโครงการพลัมคอนโด แจ้งวัฒนะ สเตชั่น เฟสใหม่ ติดถนนใหญ่ริมถนนแจ้งวัฒนะ ในวันที่ 1 เม.ย. นี้ หลังจากที่การเปิดขายไปแล้ว 2 เฟส สามารถทำยอดขายได้แล้วเกือบ 100%
“การพัฒนาคอนโดมิเนียม “พลัมคอนโด แจ้งวัฒนะ สเตชั่น” ด้วยทำเลศักยภาพในย่านนี้ที่แวดล้อมไปด้วยแหล่งงานสำคัญ ทั้งศูนย์ราชการ สนามบินดอนเมือง สถาบันการศึกษา และห้างสรรพสินค้าหลายแห่ง โดยมีจุดเด่นคืออยู่ใกล้สถานีรถไฟฟ้า  3 สาย คือ สายสีชมพู (ศูนย์ราชการ-มีนบุรี), สายสีแดง (บางซื่อ-รังสิต) และสายสีเขียวเข้ม (หมอชิต-สะพานใหม่-คูคต)
ซึ่งเมื่อเปิดใช้บริการในอนาคตจะเป็นจุดเชื่อมต่อ (Interchange) ที่สำคัญแห่งหนึ่งของกรุงเทพฯ ส่งผลให้ที่อยู่อาศัยในย่านนี้มีความต้องการเพิ่มขึ้นอย่างต่อเนื่อง มีลูกค้าให้การตอบรับอย่างล้นหลาม” นายปิยะ กล่าว
 